Polisieman klap glo blinde vrou | Maroela Media
Die Onafhanklike Polisieondersoekdirektoraat (Opod) stel ondersoek in nadat 'n polisiebeampte 'n blinde vrou glo in die gesig geklap het.
Ndileka Cola, woordvoerder van Opod, sê polisiebeamptes het na bewering Sondag by dié vrou se huis in Phuthaditjhaba, in die Vrystaat, opgedaag om twee mense in hegtenis te neem vir verskeie oortredings.
"Terwyl die polisie in die huis was, het die 46-jarige blinde vrou haar 32-jarige suster hoor skreeu en huil. Toe sy haar hand uitsteek om te probeer bepaal wat aangaan, het sy 'n reeks klappe gehoor," sê Cola.
Volgens Cola het die vrou glo haar 21-jarige dogter gevra om die beweerde aanranding af te neem. Dit is toe dat een van die beamptes van buite af inkom en haar verskeie kere in die gesig klap.
"Nóg 'n persoon (25) is ook glo deur dieselfde polisiebeamptes aangerand toe die slagoffer hulle oor hul doen en late uitvra."
Opod se ondersoek gaan intussen voort.
In die nuus Opod Vrystaat
Woede oor tariefverhogings vir maatskaplike werkers
Polisiebeamptes is mos baas in die land. Verhewe bo die gereg wamt hy is die gereg. Maar hoe dan anders? Volg maar net die voorbeeld van die regering.
Dit wat ek wil kwytraak sal nie geplaas word nie maar uiters swak optrede deur wetstoepasser.
Wie gee die man die reg om sommer in mense se woning integaan?
mad hatter taught his children well.
No respect, no humanity, no manners.
The moto of the police.
Opod se Boeke is so vol die ouens is nie eers bekommerd nie. Daar sal niks vanOpod ondersoek kom.nie. Almal weet dit.